ଗତ ଦୁଇ ସପ୍ତାହ ଭିତରେ ଗୁଗଲ୍ ପ୍ଲେ ଷ୍ଟୋରରୁ ଏହି ଆପ୍ ୨.୫ ନିୟୁତ ଲୋକଙ୍କ ଦ୍ୱାରା ଡାଉନଲୋଡ କରାଯାଇଥିବା ବେଳେ ଏବେ ଏହା ଟ୍ରେଣ୍ଡସେଟର୍ ପାଲଟିଲାଣି ।
ସବୁଠାରୁ ଗୁରୁତ୍ୱପୂର୍ଣ୍ଣ କଥା ହେଉଛି ଏହି ଆପକର ବିକାଶ କରିଛନ୍ତି ଓଡ଼ିଆ ପୁଅ ବିଶ୍ୱାତ୍ମା ନାୟକ । ଯାହାକୁ ଏବେ ଦେଶର ବଡ଼ ବଡ଼ ଉଦ୍ୟୋଗପତି ସମର୍ଥନ କରିବା ଆରମ୍ଭ କଲେଣି ।
ପ୍ରଧାନମନ୍ତ୍ରୀ ନରେନ୍ଦ୍ର ମୋଦି ଭୋକାଲ୍ ଫର୍ ଲୋକାଲ୍ ପାଇଁ ଦେଶବାସୀଙ୍କ ସମର୍ଥନକୁ ଆହ୍ୱାନ ଦେଇଛନ୍ତି ।
ଯାହାଫଳରେ ଲୋକେ ଏବେ ସଚେତନ ହେବା ସହ ବିଭିନ୍ନ ବିଦେଶୀ ସାମଗ୍ରୀକୁ ନିଜ ବ୍ୟବହାର ତାଲିକାରୁ ବାଦ୍ ଦେବା ସହ ସ୍ୱଦେଶୀ ସାମଗ୍ରୀକୁ ଆପଣାଉଥିବାର ଦେଖିବାକୁ ମିଳିଛି ।
ଟିକଟକ ସମେତ ଏବେ ୫୯ଟି ଚାଇନିଜ୍ ଆପକୁ ଭାରତରେ ନିଷେଧ କରାଯାଇଛି ।
ବିଶେଷ କରି ଚାଇନିଜ୍ ଟିକଟକ୍ ବଦଳରେ ଭାରତର 'ଚିଙ୍ଗାରୀ'କୁ ଲୋକେ ତୁଳନା କରିବା ସହ ପସନ୍ଦ କରୁଛନ୍ତି ।
ଏ ବାବଦରେ ଶିଳ୍ପପତି ଆନନ୍ଦ ମହିନ୍ଦ୍ରା ଟ୍ୱିଟ୍ କରି କହିଛନ୍ତି, ମୁଁ କେବେ ଟିକଟକ୍ ଡାଉନଲୋଡ କରିନଥିଲି ।
କିନ୍ତୁ ମୁଁ 'ଚିଙ୍ଗାରୀ'କୁ ଡାଉନଲୋଡ କରିଛି । ତୁମକୁ ଈଶ୍ୱର ଏଥିପାଇଁ ଶକ୍ତି ଦିଅନ୍ତୁ ବୋଲି ସେ ଆପ୍ ର ଡେଭଲପର୍ ବିଶ୍ୱାତ୍ମାଙ୍କୁ ସମ୍ବୋଧନ କରି କହିଛନ୍ତି ।
ଗୁଗଲ୍ ପ୍ଲେ ଷ୍ଟୋରରେ ୧୦ଟି ଟ୍ରେଣ୍ଡି ଆପ୍ ଭିତରେ ଏବେ 'ଚିଙ୍ଗାରୀ'ର ନାଁ ଥିବାରୁ ଏହାକୁ ନେଇ ବିଶ୍ୱାତ୍ମା ମଧ୍ୟ ଖୁବ୍ ଖୁସି ।
ଆଗାମୀ ଦିନରେ କିପରି ଲୋକଙ୍କ ଆଶାକୁ ଗୁରୁତ୍ୱ ଦେଇ ହେବ ସେଥିପାଇଁ ସେ ଚେଷ୍ଟା କରିବେ ବୋଲି ମଧ୍ୟ କହିଛନ୍ତି ।
ଏ ବାବଦରେ ଅଧିକ ସୂଚନା ଦେଇ ବିଶ୍ୱାତ୍ମା କହିଛନ୍ତି, ଏହି ଆପ୍ ମାଧ୍ୟମରେ ଉପଭୋକ୍ତା ଭିଡିଓ ଅପଲୋଡ୍ ଓ ଡାଉନଲୋଡ୍ କରିବା ସହ ସାଙ୍ଗମାନଙ୍କ ସହ ଚାଟ୍ କରି ପାରିବେ ।
ନୂଆ ଲୋକଙ୍କ ସହ କଥାବାର୍ତ୍ତା କରିବାଠାରୁ ଆରମ୍ଭ କରି କଣ୍ଟେଣ୍ଟ ସେୟାରିଂ, ବ୍ରାଉଜିଂ ଆଦି ମଧ୍ୟ କରିହେବ ।
ଜଣେ ଉପଭୋକ୍ତା ନିଜର ସୃଜନଶୀଳତାକୁ ଉପଯୋଗ କରି ହ୍ୱାଟସଆପ୍ ଷ୍ଟାଟସ୍, ଭିଡିଓ, ଅଡିଓ କ୍ଲିପ, ଜିଆଇଏଫ୍ ଷ୍ଟିକର ଓ ଫଟୋ ଆଦି ବ୍ୟବହାର କରିପାରିବେ ।
ସେ କହିଛନ୍ତି, ମୁଁ ଜଣେ ଆଣ୍ଡ୍ରୋଏଡ ଡେଭଲପର । ଆଜିକୁ ୮ ବର୍ଷ ହେଲାଣି ମୁଁ ଏ କ୍ଷେତ୍ରରେ କାମ କରି ଆସୁଛି । ବିଭିନ୍ନ ସୋସିଆଲ୍ ମିଡିଆ ପାଇଁ ମୁଁ ଆପ୍ ଡେଭଲପ୍ କରୁଛି ।
ଏହାବାଦ୍ ଡେଟିଂ ଆପ୍ ଓ କୌଣସି ସାମଗ୍ରୀର ମାର୍କେଟିଂ ପାଇଁ ବି ମୁଁ ଆପ୍ ତିଆରି କରେ ।
କିଛିବର୍ଷ ହେଲାଣି ମୁଁ ମାର୍କେଟ ଓ ଲୋକଙ୍କ ମାନସିକତା, ସେମାଙ୍କ ପସନ୍ଦ, ଅପସନ୍ଦକୁ ଅନୁଧ୍ୟାନ କରୁଛି । ପୂର୍ବ ଅଭିଜ୍ଞତାକୁ ନେଇ ମୁଁ 'ଚିଙ୍ଗାରୀ'ର ବିକାଶ କରିବା କଥା ଚିନ୍ତା କଲି ।
ଆମେ କିଛି ବର୍ଷ ହେଲାଣି 'ଚିଙ୍ଗାରୀ' ତିଆରି କରିଛୁ । ଅଳ୍ପ କିଛି ଉପଭୋକ୍ତାଙ୍କ ଦ୍ୱାରା ଏହାକୁ ବ୍ୟବହାର କରିବା ସହ ଏହାର ବଜାର ପ୍ରବେଶ ନେଇ ଚିନ୍ତା କରୁଥିଲୁ ।
ତେବେ ଚାଇନିଜ୍ ଆପ୍ ନିଷିଦ୍ଧ ଘୋଷଣା ହେବା ସହ ପ୍ରଧାମନ୍ତ୍ରୀଙ୍କ 'ଭୋକାଲ୍ ଫର୍ ଲୋକାଲ୍' ଆହ୍ୱାନ ଆମ ଭଳି ଆପ୍ ଡେଭେଲପରଙ୍କ ପାଇଁ ଆଶା ସୃଷ୍ଟି କରିଛି ।
ଏବେ ଅନେକ ଆପ୍ ଡେଭଲପର ବିଦେଶୀ ଆପକୁ ମାତ ଦେବା ପାଇଁ ନିଜ ନିଜର ଆପ୍ଲିକେସନ୍ ତିଆରି କରିବେ ବୋଲି ମୋର ଆଶା ।
ଟିକଟକ୍ ଠାରୁ ଚିଙ୍ଗାରୀ ଅନେକ ଗୁଣରେ ଭିନ୍ନ । ଟିକଟକ୍ ମାଧ୍ୟମରେ ଜଣେ କେବଳ ଭିଡିଓ ତିଆରି କରି ଏହାକୁ ସାଙ୍ଗମାନଙ୍କ ସହ ସେୟାର୍ କରିପାରିବାର ବ୍ୟବସ୍ଥା ଥିବା ବେଳେ'ଚିଙ୍ଗାରୀ'ରେ ଜଣେ ଭିଡିଓ ତିଆରି କରିବା ସହ ବିଭିନ୍ନ ଆର୍ଟିକଲ୍ ପଢ଼ିପାରିବ । ମଲ୍ଡିପ୍ଲେୟାର୍ ଗେମ୍, ଏଚଟିଏମଏଲ୍ ଗେମ୍ ଆଦି ଖେଳି ପାରିବ ।
ଭାଇରାଲ୍ ଭିଡିଓକୁ ନେଇ ଏଥିରେ ଉପଭୋକ୍ତାଙ୍କୁ ଅର୍ଥ ମିଳିବାର ସୁବିଧା ବି ରହିଛି । ଜଣେ ଚାହିଁଲେ ଆପ୍ ମାଧ୍ୟମରେ ଭିଡିଓ ଅପଲୋଡ୍ କରି ପାରିବ । ଏହି ଭିଡିଓ ପ୍ରସ୍ତୁତ ପାଇଁ ଏହାର ସୃଷ୍ଟିକର୍ତ୍ତାଙ୍କୁ ପଏଣ୍ଟ ମିଳିବ ।
ଭିଡିଓଟି ଯେତେ ଭାଇରାଲ୍ ହେବ ତାକୁ ସେହି ହିସାବରେ ଟଙ୍କା ମିଳିବ ବୋଲି ବିଶ୍ୱାତ୍ମା କହିଛନ୍ତି ।
ତେବେ ଟିକଟକ୍ ଓ ଚିଙ୍ଗାରୀ ମଧ୍ୟରେ ଯେଉଁ ପାର୍ଥକ୍ୟ ରହିଛି ତାହା ହେଉଛି ଭିଡିଓ ଭାଇରାଲ୍ ହେଲା ପରେ ବା ଉପଭୋକ୍ତାଙ୍କୁ ପସନ୍ଦ ଆସିଲା ପରେ ଏହାର ସୃଷ୍ଟିକର୍ତ୍ତାଙ୍କୁ ଅର୍ଥ ମିଳିବାର ସୁବିଧା ରହିଛି ।
ଏହି ଆପ୍ ଇଂରାଜୀ, ହିନ୍ଦୀ, ବଙ୍ଗଳା, ଗୁଜରାଟୀ, ମରାଠୀ, କନ୍ନଡ, ପଞ୍ଜାବୀ, ମାଲୟାଲମ୍, ତାମିଲ ତେଲଗୁ ଭାଷାରେ ଉପଲବ୍ଧ । ଓଡ଼ିଆରେ ବି ଏହାର ଆପ୍ ବିକାଶ କରାଯାଇଥିବା ବେଳେ ଏଥିରେ କଣ୍ଟେଣ୍ଟ ଖୁବ୍ କମ୍ ଥିବା ବିଶ୍ୱାତ୍ମା କହିଛନ୍ତି ।
କଟକର ବିଶ୍ୱାତ୍ମା ନାୟକ ନିଜ ବନ୍ଧୁ ସିଦ୍ଧାର୍ଥ ଗୌତମଙ୍କ ସହ ମିଶି ଏହି ଆପ୍ ର ବିକାଶ କରିଛନ୍ତି । ଏହା ଅଡିଓ ଓ ଭିଡିଓ ବେସଡ୍ ସାମାଜିକ ପ୍ଲାଟଫର୍ମ ।
୨୦୧୯ ମସିହାରେ ଏହାକୁ ସୃଷ୍ଟି କରାଯାଇଥିଲା ବେଳେ ଏବେ ଟିକଟକ୍ ର ବ୍ୟାନ୍ ଯୋଗୁଁ ଏହା ଉପଭୋକ୍ତାଙ୍କ ନଜରକୁ ଆସି ପାରିଲା । ଗତ ଦେଢ଼ ବର୍ଷ ହେଲଣି ଆମେ ନିରନ୍ତର ଏହି ଆପ୍ ପାଇଁ କାମ କରୁଛୁ ।
ଆଗାମୀ ଦିନରେ ଆମେ ଏଥିରେ ନୂଆ ନୂଆ ବିଷୟବସ୍ତୁକୁ ରଖିବାକୁ ଚେଷ୍ଟା କରିବୁ ।
ଏହାକୁ ଭାରତର ସବୁଠାରୁ ଲୋକପ୍ରିୟ ଆପ୍ଲିକେସନ୍ କରାଇବା ଆମର ଲକ୍ଷ୍ୟ । ତେବେ ଆପ୍ ର ବ୍ରାଣ୍ଡ ଆମ୍ବାସଡର ସାଧାରଣ ଲୋକ ବୋଲି ବିଶ୍ୱାତ୍ମା କହିଛନ୍ତି ।
ବର୍ତ୍ତମାନ ମାତ୍ର ୮ ଜଣ ସଦସ୍ୟ 'ଚିଙ୍ଗାରୀ' ଆପ୍ ପାଇଁ କାମ କରୁଛନ୍ତି ।
ତେବେ ବିଶ୍ୱାତ୍ମା କହନ୍ତି ବର୍ତ୍ତମାନ ଲୋକମାନେ ଆଣ୍ଡ୍ରୋଏଡ ମୋବାଇଲ୍ ସହ ଏତେ ଜଡ଼ିତ ହୋଇଗଲେଣି ଯେ ସବୁକିଛି ସେବାନେ ମୋବାଇଲରେ ପାଇବାକୁ ଚାହୁଁଛନ୍ତି ।
ଆସନ୍ତା ୫ ବର୍ଷ ଭିତରେ ସବୁକିଛି ଭର୍ଚ୍ଚୁଆଲ୍ ହୋଇଯିବ । ଏଥିରେ ନିଯୁକ୍ତି ସୁଯୋଗ ବି ବଢ଼ିବ । ଗତ ଦୁଇ ସପ୍ତାହରେ ଆମ ପାଖରେ ଯେତିକି ଉପଭୋକ୍ତା ଆସିଲେଣି ଏହାକୁ ପରିଚାଳନା କରିବା ପାଇଁ ଆମକୁ ଏବେ ୫୦ରୁ ୧୦୦ ଲୋକର ଆବଶ୍ୟକତା ପଡ଼ିଲାଣି ।
କରୋନା ମହାମାରୀ ଓ ଲକଡାଉନ୍ ରେ ଜୀବନ କିପରି ଚାଲିଛି ପଚାରିବାରେ ସେ କହନ୍ତି ମୁଁ ଜଣେ ଆଇଟି ଇଞ୍ଜିନିୟର୍ ।
ଲାପଟପକୁ ଛାଡ଼ି ଦେଲେ ଅନ୍ୟ କିଛିର ଆବଶ୍ୟକତା କେବେ ମୋତେ ପଡ଼ିନି । କରୋନା ଆରମ୍ଭ ହେଲା ଦିନରୁ ଦୈନିକ ପ୍ରାୟ ସମସ୍ତ ସଦସ୍ୟ ୧୫ ଘଣ୍ଟା ଲେଖାଏଁ କାମ କରୁଛୁ ।
ପ୍ରତିଦିନ ଅନ୍ୟ ଡେଭଲପର୍ ମାନଙ୍କ ସହ ୬ ଘଣ୍ଟାର ଅନଲାଇନ୍ ବୈଠକ ହେଉଛି । ବିଭିନ୍ନ ପ୍ରସଙ୍ଗରେ ଚର୍ଚ୍ଚା ଆଲୋଚନା ଚାଲିଛି । ସତରେ ଅନ୍ୟ କୌଣସି କଥା ଭାବିବାକୁ ଆମ ପାଖରେ ସମୟ ନାହିଁ ।
ବର୍ତ୍ତମାନ ଲୋକେ ଏହି ଆପ୍ କୁ ବେଶ ପସନ୍ଦ କରିଛନ୍ତି । ଆଗକୁ ବି ଲୋକେ ଆମକୁ ସମର୍ଥନ କରନ୍ତୁ ।
ଲୋକେ ଏହି ଆପ୍ ମାଧ୍ୟମରେ କିପରି ସବୁ ସୁବିଧା ପାଇ ପାରିବେ କିପରି ଅର୍ଥ ଉପାର୍ଜନ କରି ପାରିବେ ତାହାହିଁ ଆମର ଲକ୍ଷ୍ୟ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
